Kęstutis Adomaitis

Kęstutis Adomaitis (1948 m. kovo 23 d. Kaune – 1996 m. gruodžio 22 d. ten pat) – Lietuvos pantomimos aktorius, režisierius, pedagogas.

 Biografija 
1965–1967 m. mokėsi Kauno dramos teatro studijoje pas H. Vancevičių. 1975–1980 m. studijavo ir baigė režisūrą Leningrado kultūros institute.

1967–1968 m. Kauno dramos teatro M. Tenisono pantomimos trupės aktorius. Nuo 1968 m. mėgėjų pantomimos trupės Kauno politechnikos institute (nuo 1981 m. profesionalus teatras, nuo 1988 m. Kauno pantomimos teatras) vadovas, režisierius, scenarijų autorius. Režisavo pantomimos spektaklių Minsko, Kijevo, Lvovo teatruose, buvo daugelio spektaklių sceninio judesio režisierius. Parengė pantomimos aktorių.

K. Adomaitis žuvo 1996 m. gruodžio 22 d. autokatastrofoje Kauno Karaliaus Mindaugo prospekte.Mimas – nuoga siela ir geležinė valia menufaktura.lt 

 Spektakliai 
 Šaknys ir žiedai, 1978 m.
 Juoda skylė, 1979 m.
 Džonatanas Livingstonas Žuvėdra, pagal R. Bacho alegorinę apysaką, 1982 m.
 Atsiprašome: laisvų vietų nėra, 1987 m.
 inscenizacija pagal E. Loydo Veberio roko operą „Jėzus Kristus superžvaigždė“, 1989 m.
 Nuoga siela nuogame kūne, 1990 m.

 Šaltiniai 

 Nuorodos 
 Teatro svetainė 

Kategorija:Lietuvos aktoriai
Kategorija:Lietuvos pantomimos režisieriai